優雅

喺美學上，一般係指

優雅係能夠「用最少嘅氣力做最多嘅嘢」，例如一件衫或者一件工藝品設計簡單，但就做到好睇得嚟又實用。

美學討論 

有好多人認為，優雅係一種反映成熟嘅美感：啲人覺得，唔成熟嘅人追求靚嗰陣往往會太過落力，例如係一件衫或者一件藝術品帶有啲好樣眼嘅色彩或者又大又重嘅裝飾，同時呢啲特性又好多時搞到件嘢事倍功半－例如件衫車嗰時嘥咗好多額外嘅氣力嚟做裝飾，但件衫又因為裝飾多得滯而唔方便著嗰個人郁動；相比之下，成熟嘅人畀人認為係唔會好特登噉追求樣眼，反而因為識世故，知點樣令一件衫或者一件藝術品好睇得嚟又唔會嘥氣力同資源。

科學應用 

優雅嘅概念就算係响科學上都會用到：科學上有所謂嘅奧坎剃刀概念，意思係指「科學理論應該要愈簡單愈好，要用數量最少嘅命題嚟解釋最多嘅現象」－例如如果有兩個理論，
兩個理論都係嘗試緊解釋同一柞現象，而且兩個理論嘅解釋力都一樣咁勁，
不過理論 A 要用 30 條方程式先解釋到啲現象，而理論 B 淨係需要用 3 條方程式就達到相同嘅效果，
噉理論 B 會畀人認為係一個比較理想嘅科學理論。

有科學哲學方面嘅工作者發覺奧坎剃刀同美學上講嘅優雅有啲似－兩者都係講「假設第啲因素不變，一樣嘢簡單就最好」，所以佢哋就用知性上嘅優雅一詞嚟指奧坎剃刀呢個概念。

美感
幾何學
複雜度

文獻 
Walsh, D. (1979). Occam's razor: A principle of intellectual elegance. American Philosophical Quarterly, 16(3), 241-244.

攷 

美學